โรงกลั่นสหรัฐ “Whiting” แจ้งปิดบางส่วน เซ่นเหตุเพลิงไหม้วานนี้
โรงกลั่น “Whiting refinery” ในสหรัฐ กำลังการกลั่น 430,000 bpd แจ้งหยุดทำงานบางส่วนหลังเกิดเหตุเพลิงไหม้เมื่อวานนี้ โดยขณะนี้คุมเพลิงได้แล้ว และอยู่ระหว่างการประเมินสถานการณ์ว่าส่วนที่หยุดดำเนินงานจะกลับมาเปิดเมื่อไหร่
โรงกลั่น “Whiting refinery” ในสหรัฐ กำลังการกลั่น 430,000 bpd แจ้งหยุดทำงานบางส่วนหลังเกิดเหตุเพลิงไหม้เมื่อวานนี้ โดยขณะนี้คุมเพลิงได้แล้ว และอยู่ระหว่างการประเมินสถานการณ์ว่าส่วนที่หยุดดำเนินงานจะกลับมาเปิดเมื่อไหร่
25 ส.ค. 2565

บริษัท บีพี ประกาศปิดโรงกลั่นน้ำมันวิทติ้ง (Whiting) ในรัฐอินเดียนาของสหรัฐเป็นบางส่วนในช่วงบ่ายวันพุธ (24 ส.ค.) ตามเวลาสหรัฐ เนื่องจากเกิดเหตุเพลิงไหม้จากไฟฟ้าลัดวงจร โดยโรงกลั่นน้ำมันแห่งนี้มีกำลังการกลั่นน้ำมัน 430,000 บาร์เรลต่อวัน
โฆษกของบริษัทบีพีเปิดเผยว่า ขณะนี้เจ้าหน้าที่สามารถควบคุมเพลิงได้แล้ว และบริษัทได้ตัดสินใจปิดส่วนที่ได้รับผลกระทบ
ทั้งนี้ ไม่มีผู้ได้รับบาดเจ็บจากเหตุเพลิงไหม้ และไม่มีผลกระทบใด ๆ ภายนอกโรงกลั่นแห่งนี้ โดยทางบริษัทกำลังประเมินว่า ส่วนที่ได้รับความเสียหายนั้น จะเริ่มกลับมาดำเนินการได้อีกเมื่อใด
 